stanford-oval/wikipedia huggingface dataset:
מרי פרייזר טייטלר

| --- | --- |

 לידה:  25 בנובמבר 1849 הודו 
 פטירה:  6 בספטמבר 1938 (בגיל 88) Compton, הממלכה המאוחדת 
 מקום לימודים:  הקולג' המלכותי לאמנות, לונדון  בית הספר סלייד לאמנות יפה 
 תחום יצירה:  ציור 
 זרם באמנות:  התחייה הגותית 
 בן או בת זוג:  ג'ורג' פרידריק ווטס 
 
מרי פרייזר טייטלר (באנגלית: Mary Fraser Tytler; שם נישואים: מרי סיטון ווטס, Mary Seton Watts‏; 25 בנובמבר 1849 – 6 בספטמבר 1938) הייתה אמנית, מעצבת סימבוליסטית ורפורמטורית חברתית בריטית, ילידת הודו.
ביוגרפיה

מרי פרייזר טייטלר, נולדה בהודו. היא בתם של צ'ארלס אדוארד פרייזר טייטלר ואלדורי, שעבדה בחברת הודו המזרחית הבריטית. חלק גדול מילדותה בילתה בסקוטלנד, שם גידלו אותה סבה וסבתה, והתיישבה באנגליה בשנות השישים של המאה ה-19.
בתחילת 1870 למדה אמנות בדרזדן לפני שנרשמה לבית הספר לאמנות דרום קנזינגטון בהמשך אותה שנה. במהלך 1872 ו-1873 טייטלר למדה פיסול בבית הספר סלייד לאמנות (אנ'). תחילה התפרסמה כציירת פורטרטים, והייתה קשורה לג'וליה מרגרט קמרון ולקהילת האמנים שסביבה.
בסלייד פגשה את הצייר ג'ורג' פרדריק ווטס, ובגיל 36 (הוא היה בן 69), הפכה לאשתו השנייה ב־20 בנובמבר 1886 באפסום, סורי.
ווטס הייתה נשיאת האיגוד הלאומי של החברה לזכויות נשים וכינסה לפחות ישיבת זכות נשים אחת בקומפטון, סורי.
מרי ווטס נפטרה בביתה, בקומפטון ב־6 בספטמבר 1938.
יצירתה

לאחר נישואיה עבדה מרי ווטס בתבליטים, בסגנון אר נובו, בעיצוב כלי חרס, וטקסטיל. היא הקימה את הגילדה לאומנויות של קומפטון, סורי. היא עיצבה, בנתה ותיחזקה את קפלת ווטס בקומפטון (אנ')‏ (1895–1904) ובנתה ותיחזקה את גלריית ווטס (אנ')‏ (1903–1904) לשמירה על עבודות של בעלה.
מרי ווטס הציגה את עבודותיה בבניין האישה (אנ') בתערוכה הקולומביאנית העולמית בשנת 1893 בשיקגו, אילינוי.
מרי ווטס הייתה חלוצה בסגנון הקלטי של חברת "ליברטי", כאשר חלק ניכר מהעיצוב לשטיחים, עבודות מתכת וטקסטיל עבורם התבססו על העיצובים הקודמים שלה בקפלת ווטס.
אחרי מות בעלה הצייר, כתבה מרי ווטס על השימוש בסמלים בקפלת בית הקברות ווטס, והשלימה ביוגרפיה בת שלושה כרכים על בעלה, Annals of an Artist's Life (1912).
פעילות חברתית

מרי ווטס, באמצעות איגוד האומנויות והמלאכות הביתיות (HAIA), פעלה ליצירת תעסוקה לקהילות כפריות באמצעות שימור מלאכת יד. במהלך השלמת הקפלה של ווטס, הכשירה מרי ווטס עובדים במודלים של חימר, יוזמה שהובילה בסופו של דבר להקמתה של גילדת הקדרים של קומפטון בשנת 1899.
היא האמינה ברעיון שכל אחד יכול לייצר דברים יפים ושכולם צריכים להיות בעלי כישורים שיוכלו לבטא את עצמם באופן יצירתי.
היא תמכה בתחיית הסגנון הקלטי, הביטוי האמנותי העתיק בסקוטלנד ואירלנד. בשנת 1899 היא התבקשה לעצב שטיחים בסגנון זה עבור חברת השטיחים אלכסנדר מורטון ושות' מדרבל, הייצרנית העיקרית של בדים לריהוט.
בשיתוף עם מועצת המחוזות באירלנד, הוקמו סדנאות כדי להעסיק נשים מקומיות שלא הייתה להם הזדמנות אחרת לפרנסה.
קפלת ווטס

כאשר הקימה מועצת הכפר קומפטון בית קברות חדש, הציעה האמנית תושבת המקום, אשתו של הצייר והפסל מהתקופה הוויקטוריאנית ג'ורג' פרדריק ווטס, לעצב ולבנות קפלת חדשה. שני האמנים הקימו בית, במרחק כמה מאות מטרים מבית הקברות, המשמש היום חלק מגלריית ווטס.
מרי טייטלר הייתה תומכת של האיגוד לאומנויות ומלאכה ביתית, שהקים הברון בראונלו בשנת 1885 כדי לעודד עבודות יד בקרב המעמדות הנמוכים. והקפלה הייתה תרומתם של הזוג לתעסוקה לשיפור חברתי באמצעות יצירת אמנות.
קבוצה של חובבים מקומיים, שרבים מהם המשיכו אחר כך עם מרי פרייזר-טייטלר להקים את הגילדה לאומנויות של קומפטון, הקימה את הקפלה בשנים 1896 - 1898. כמעט כל תושבי הכפר היה מעורבים.
תוכנית המבנה היא מעגלית במהותה. מבחוץ הבניין נראה כקפלה רומנטית. תושבי הכפר המקומיים הוזמנו לקשט את הקפלה בהדרכתה של מרי, והתוצאה הייתה עיצוב פנים הממזג בין השפעות ארט נובו והשפעות קלטיות, בשילוב עם הסגנון המקורי של מרי.
לבני הזוג ווטס מצבות זיכרון ב"קלוייסטר" כמה מטרים מהקפלה.
גלריה

פרטים מחוץ לקפלה
דלת הכניסה לקפלה
הקפלה של ווטס
המזבח בקפלה
הקפלה והמזבח
הקלוייסטר
מצבת הזיכרון למרי וג'ורג' ווטס
הערות שוליים

↑  Watts
↑  "Mary Seton Watts", wayback.archive-it.org
↑  Artist/Maker: Mary Fraser Tytler - Aberystwyth University School of Art Museums and Galleries, museum.aber.ac.uk
↑  Barbara Coffey Bryant, "Watts, George Frederic (1817–1904)", Oxford Dictionary of National Biography, Oxford University Press, Sept 2004; online edn, May 2006
↑  Mary Seton Watts - Mapping the Practice and Profession of Sculpture in Britain and Ireland 1851-1951, sculpture.gla.ac.uk
↑  "Watts, née Fraser Tytler Mary "
| --- | --- |
בקרת זהויות :  NLI: 987007344860305171  PLWABN: 9810538528005606  BnF: cb13619864f (data)  GND: 121086372  ISNI: 0000 0001 1441 0834  LCCN: nr95011877  NTA: 274011794  RKD: 294397  SNAC: w68d41nw  SUDOC: 086046144  ULAN: 500254204  VIAF: 32843784   WorldCat (עם VIAF): 32843784 
קפלת ווטס, מבט כללי מבית הקברות בקומפטון
מרי פרוקטור

| --- | --- |

 לידה:  1 באפריל 1862 דבלין, הממלכה המאוחדת של בריטניה הגדולה ואירלנד 
 פטירה:  11 בספטמבר 1957 (בגיל 95) פינצ'לי, הממלכה המאוחדת 
 ענף מדעי:  אסטרונומיה, פובליציסטיקה, מדע פופולרי, ספרות 
 מקום לימודים:  אוניברסיטת קולומביה  The Chartered College of Teaching 
 
מרי פרוקטור (Mary Proctor, 1862–1957) הייתה מרצה אמרקיאית וסופרת בענייני אסטרונומיה. פרוקטור, שהייתה אחת מהנשים הראשונות שנבחרו כחברה באגודה המלכותית לאסטרונומיה (Royal Astronomical Society), לא הייתה אסטרונומית מקצועית ועסקה בעיקר בהסברה והפצת ידע מדעי לקהל הרחב בתחום האסטרונומיה באמצעות הרצאות, ספרים, ומאמרים פופולריים בכתבי עת. אחד מהמכתשים בירח - פרוקטור קרוי על שמה כאות הוקרה לפועלה.
ראשית חייה

מרי פרוקטור נולדה בדבלין, אירלנד. היא נחשפה לאסטרונומיה על ידי אביה, ריצ'רד אנטוני פרוקטור, שהיה אסטרונום מוביל במאה התשע-עשרה אשר התפרסם, בעיקר, בעקבות שירטוט חלוצי של מפת מאדים. כבתו הבכורה, סייעה לו מרי כבר בגיל מוקדם בעבודתו המדעית; היא הייתה אחראית על ספריתו ועשתה הגהות של פרסומיו. בשנת 1898 היא השלימה את לימודיה בקולג למורים (College of Preceptors) בלונדון. בשנת 1881, היא היגרה לארצות הברית, והתגוררה עם משפחתה בסנט ג'וזף שבמדינת מיזורי. שם היא למדה כתיבה וסייעה לאביה בעריכת כתב עת חדש בשם 'ידע' (Knowledge).
קריירה

בצעירותה תכננה פרוקטור לעסוק באומנות, אך עם מותו של אביה בשנת 1888, החליטה להתמקד בהסברה של ידע מדעי בתחום האסטרונומיה. בשנת 1893 הוזמנה פרוקטור להרצות בתערוכה הקולמוביאנית העולמית בשיקגו. למרות כשלים שונים בלוגיסטיקה מצד מארגני ההרצאות (האולם היה חשוך מדי להקרנת השקפים שהוכנו להרצאה) ואי-התאמת גיל הנוכחים להרצאה המתוכננת (רוב הנוכחים היו מבוגרים, ולא ילדים כמתוכנן), הרצאותיה באירוע בינלאומי חשוב זה זכו להצלחה מסחררת והביאו לה פרסום רב.
ספרה הראשון "Stories of Starland" שיצא לאור ב-1898 מספר על ילדה שמספרת לאחיה השוכב על ערש דווי על כדור הארץ, הירח והכוכבים. האח מתעניין מאוד ומקשיב בשקיקה לאחותו. ספר זה, אשר הוקדש לאחיה של מרי פרוקטור אשר מת בגיל מוקדם, זכה להצלחה גדולה ונעשה בו שימוש נרחב בבתי הספר של העיר ניו-יורק. לאחר מכן, המוניטין של פרוקטור רק הלך וגדל עד שבשנת 1901 היא קיימה כ-500 הרצאות, והייתה המרצה המרכזית בכנסים ואירועים רבים.
בשנת 1898 היא נבחרה כחברה באגודה האמריקאית לקידום המדע. בשנת 1916 היא נבחרה כחברה אגודת המלכותית לאסטרונומיה (Royal Astronomical Society). בנוסף, אגודה זו העניקה את שמה למכתש - בקוטר 12 מייל - בירח.
ספרים ופרסומים

מרבית ספריה של פרוקטור יועדו לקהל הצעיר, והיא התפרסמה כ"אסטרונומית הילדים". בין ספריה ופרסומיה הרבים נכללים:
Stories of Starland - 1898
Giant Sun And His Family - 1896.
Half Hours With The Summer Stars - 1911.
Legends Of The Stars - 1922.
The Children's Book Of The Heavens - 1924.
Evenings With The Stars - 1924.
Legends Of The Sun And Moon - 1926.
The Romance Of Comets - 1926.
The Romance Of The Sun - 1927.
The Romance Of The Moon - 1928.
The Romance Of The Planets - 1929.
Wonders Of The Sky - 1931.
Our Stars Month By Month - 1937
M. Proctor and A. C. D. Crommelin, Comets - 1937.
Everyman's Astronomy - 1939.
Comets, Meteors And Shooting Stars - 1940.
לקריאה נוספת

Bailey, Martha J. (1994). “Proctor, Mary.” In American Women in Science: A Biographical Dictionary. Denver: ABC-CLIO, pp. 309–310.
Creese, Mary R. S. (1998). “Mary Proctor.” In Ladies in the Laboratory? American and British Women in Science, 1800–1900. Lanham, Maryland:Scarecrow Press. pp. 237–238.
Lienhard, John H. "Episode no. 2681: Mary Proctor". Engines of our ingenuity. Houston Public Media. Retrieved 28 August 2018.
Moore, Patrick (2007). "Proctor, Mary". In Bracher, Katherine. The biographical encyclopedia of astronomers. New York, NY: Springer. p. 934
Petrusso, Annette (1999). “Mary Proctor.” In Notable Women Scientists, edited by Pamela Proffitt. Detroit: Gale Group, p. 470.
Siân Prosser ( 2016), ‘Making a career from outreach’, Astronomy & Geophysics, Volume 57, Issue 5, 1 October, Pages 5.19–5.20
הערות שוליים

↑  Richard Baum, Proctor, Richard Anthony, The biographical encyclopedia of astronomers, New York: NY: Springer, 2007, עמ' 934-935
↑  Moore, Patrick, Proctor, Mary, The biographical encyclopedia of astronomers, New York: NY: Springer, 2007, עמ' 934
↑  Siân Prosser, Making a career from outreach, Astronomy & Geophysics, 2016
↑  Ladies in the Laboratory III: South African, Australian, New Zealand, and Canadian Women in Science: Nineteenth and Early Twentieth Centuries, כרך 3, Scarecrow Press, 2010, עמ' 169
| --- | --- |
בקרת זהויות :  NLI: 987007274044505171  CiNii: DA13993195  GND: 1055358404  ISNI: 0000 0000 8187 1174  LCCN: n86864804  NKC: xx0270049  NTA: 22948736X  SNAC: w6z61b94  SUDOC: 245393587  VIAF: 118036605   WorldCat (עם VIAF): 118036605 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי פרוקטור".
מרי פרסונס

| --- | --- |
 לידה:  1628 
 פטירה:  29 בינואר 1712 (בגיל 84 בערך) ספרינגפילד, ארצות הברית 
 מדינה:  פרוביניציית מסצ'וסטס 
 מקום קבורה:  בית קברות ספרינגפילד 
 
מרי בליס פרסונס (1628–1712) הייתה אישה אמריקאית שהואשמה בעיסוק בכישוף, אך זוכתה מאשמה, במהלך המאה ה-17.
חייה

מרי נולדה למרגרט (הלינס) ותומס בליס בגלוסטרשייר, אנגליה בשנת 1628 לערך. לאחר מותו של אביה, היגרה משפחתה להרטפורד, קונקטיקט, שם התחתנה מרי עם ג'וזף פרסונס ב-2 בנובמבר 1646. הזוג הטרי עבר לספרינגפילד, מסצ'וסטס ומשם למושבה החדשה נורתהמפטון, שאת שטחה רכש ג'וזף מידי ילידים אמריקאיים. לזוג נולדו 11 ילדים: ג'וזף ג'וניור, בנג'מין, ג'ון, סמואל, אבנעזר, ג'ונתן, דייוויד, מרי, האנה, אביגייל ואסתר.
רקע להאשמות

בין משפחת פרסונס לשכניהם, משפחת ברידג'מן, התפתחה יריבות שיש הסוברים כי היא תוצאה של קנאה רבת שנים. מרי ושכנתה, שרה ברידג'מן, שתיהן גדלו בהרטפורד. אביה של מרי היה איכר פשוט עם שטח אדמה של 24 דונם בלבד, בעוד שאביה של שרה נחשב למוצלח יותר ובבעלותו היה שטח אדמה של 120 דונם. שתיהן התחתנו ועברו באותו הזמן עם בעליהן לספרינגפילד ומשם לנורתהמפטון. משפחתה של מרי זכתה להצלחה רבה בתחום הכלכלי. בעלה היה סוחר מצליח והיו בבעלותו נכסים רבים בספרינגפילד, הדלי, מסצ'וסטס ובוסטון. בנוסף, הם ניהלו עסקים רבים בהם הפאב הראשון בנורתהמפטון, חנות, מנסרה ועוד. ג'וזף אף נבחר לייצג את המושבה ולשמש כפקיד בכיר. לעומת זאת, משפחתה של שרה חוו קשיים כלכליים. בעלה עבד תקופה קצרה כשוטר, ובעוד מספר תפקידים פחות משמעותיים. למרות שמדובר היה באמצע המאה ה-17, תקופה בה נשים רבות מתו בשעת לידה וילדים רבים לא שרדו מעבר לשנותיהם הראשונות, למרי נולדו 11 ילדים, בהם שני זוגות תאומים. תשעה מילדיה גדלו להיות בגירים והפכו בעצמם להורים. לעומתה, לשרה נולדו שמונה ילדים ורק ארבעה מהם, שלוש בנות ובן, שרדו מעבר לגיל ינקות.
שרה הייתה משוכנעת כי מזלה הטוב של מרי הוא מתנה מהשטן וכי היא גרמה באמצעות מעשה כישוף למות תינוקה. בנוסף, היא האשימה את מרי בכך שגרמה פציעה קשה לבנה היחיד כאשר ניסה לתפוס פרה תועה והוא בתורו תיאר כיצד מרי "מושכת את ברכו" ו-"יושבת על המדף... ובורחת ועכבר שחור בעקבותיה". שמועות בנוגע למרי החלו להתפשט במושבה, ותושבים החלו להאשים אותה בכך שהיא גורמת לפציעות של חברי המושבה ואף למות חיות המשק שלהם.
משפט דיבה

בעקבות השמועות הרבות יצא ג'וזף להגנה על שמה הטוב של אשתו ומשפחתו, ותבע את הזוג ברידג'מן בטענה כי הם אחראים להפצת שמועות כזב שמטרתן לרמוז על כך שמרי מכשפה. באוגוסט 1656 החלו הדיונים במשפט "פרסונס נגד ברידג'מן". כמחצית מהמשפחות בנורתהמפטון שלחו נציג מטעמן כדי לשמש עד בתביעה. שרה ברידג'מן העידה על כך שבמאי 1654 שמעה "רעש חזק בדלת" ומיד לאחר מכן חשה בשינוי אצל תינוקה שזה עתה נולד. היא ראתה "שתי נשים עם כסות לבנה על ראשן עוברת ליד הדלת", והבינה מכך שבנה עומד למות, משום שהרגישה שיש "כישוף באוויר". עדה אחרת סיפרה כיצד כדור צמר שטוותה עבור מרי נהיה מלא בקשרים. משום שבכדורי צמר שטוותה לאחרים לא נעשו קשרים, היא הסיקה כי הדבר קרה בגלל מעשה כישוף של מרי. עדה נוספת סיפרה כי בתה חלתה לאחר שלא הורשתה לעבוד אצל משפחת פרסונס ואדם בשם וויליאם הנום טען שלאחר חילופי דברים עם מרי, הוא מצא את הפרה שלו "מוכנה למות", והיא אכן מתה כעבור שבועיים. היו גם עדים שיצאו להגנתה של מרי וסיפרו כי תינוקה של שרה היה חולה מן הרגע שנולד, וכי הפרה המדוברת מתה כתוצאה מ"מים בבטן". בית המשפט בקיימברידג' פסק לבסוף לטובת מרי והורה לשרה ברידג'מן להתנצל בפניה באופן פומבי על הוצאת דיבה, או לשלם לה פיצויים.
משפט נוסף

למרות פסיקת בית המשפט, המשיכה משפחת ברידג'מן לשמור טינה למרי ואף האשימה אותה פעם נוספת בכישוף. בשנת 1674, בעלה וגיסה של שרה האשימו את מרי במעשה כשפים, לאחר שבתה בת ה-22 מתה בנסיבות מסתוריות. בינואר 1675 החל משפטה של מרי. היא נתנה את עדותה מול חבר מושבעים שכלל 12 גברים, ואמרה כי "האל הצדיק יודע שאני חפה מפשע ואליו אני נושאת את פניי". בית המשפט הורה למרי לעבור בדיקה בה נשים חיפשו על גופה סימנים כהוכחה לכך שהיא מכשפה, והיא נשלחה לבית סוהר עד תום ההליכים. במאי אותה שנה היא זוכתה מאשמה והורשתה לחזור אל ביתה.
השיבה לספרינגפילד

למרות שמרי נוקתה מכל אשמה, השמועות על כך שהיא עוסקת בכשפים סירבו לשכוך. בשנת 1679 או 1680, עברו משפחת פרסונס חזרה אל ספרינגפילד. מרי מתה בגיל 84, ב-29 בינואר 1712.
הערות שוליים

↑  John Putnam Demos, Entertaining Satan: Witchcraft and the Culture of Early New England, Oxford University Press, 2004-11-18, ISBN 978-0-19-972631-8. (באנגלית)
1 2 3 4  Jury Finds Mary Parsons Not Guilty of Witchcraft, www.massmoments.org, ‏2005-05-16 (באנגלית)
1 2  Leslie Landrigan, Mary Bliss Parsons, the Witch of Northampton, New England Historical Society, ‏2020-06-25 (באנגלית אמריקאית)
↑  Mary Bliss Parsons Project – from Historic
Northampton and the Center for Educational Software Development, The Full Story of the Slander Trial (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי פרסונס".
מרטין אלאניס

דייגו מרטין אלאניס אווילה (בספרדית: Diego Martín Alaniz Ávila; נולד ב-19 בפברואר 1993) הוא כדורגלן אורוגוואי המשחק במאנטה בעמדת הקיצוני.
קריירה

אלאניס התחיל את הקריירה שלו בקבוצת הנוער של דפנסור ספורטינג. בספטמבר 2011 אלאניס הושאל לחובנטוד על מנת לצבור דקות משחק. ב-15 באוקטובר, אלאניס ערך את הופעת הבכורה שלו בקבוצה בניצחון 0-1 נגד ויז'ה תרסה. שני משחקים לאחר מכן, הבקיע את שער הבכורה שלו בקריירה במשחק בליגה נגד טאקוארמבו.
בינואר 2013 חתם בריבר פלייט האורוגוואית. ב-24 במרץ 2013 אלאניס ערך את הופעת הבכורה שלו בקבוצה בהפסד 4-2 לליברפול.
ביולי 2014 אלאניס הושאל למונרקס מורליה מליגת העל המקסיקנית. בהמשך, אלאניס הושאל גם לארחנטינוס ג'וניורס ושאפקואנסה.
ביולי 2016 חתם בויז'ה אספניולה וכעבור שבוע הושאל לריאל אוביידו, התחנה הראשונה שלו באירופה. בינואר 2017 הושאל לראסינג קלוב דה מונטווידאו.
ב-21 במרץ 2017 אלאניס חתם בגואיאקיל סיטי מליגת העל האקוודורית, ממנה הושאל לליברפול האורוגוואית.
ב-18 ביולי 2018 אלאניס חתם בהפועל רעננה מליגת העל עד סיום העונה, עם אופציה לשלוש עונות.
בינואר 2020, חתם בדלפין.
ב-27 בינואר 2021, אלאניס חתם במאנטה.
הערות שוליים

↑  תום נחום, ‏שחקן הכנף מרטין אלאניס חתם בהפועל רעננה, באתר ONE‏, 18 ביולי 2018
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרטין אלאניס".
מצעד שירי הדאנס/אלקטרוני הדיגיטליים המסחריים

לוגו מגזין הבילבורד
מצעד שירי הדאנס/אלקטרוני הדיגיטליים המסחריים (באנגלית: Dance/Electronic Digital Song Sales) הוא מצעד שירים שבועי הכולל את שירי הדאנס/אלקטרוניים הדיגיטליים הנמכרים ביותר (מסחרית) בארצות הברית בלבד, לפי בילבורד. על אף שבמקור הוא החל לפעול ב-2 בינואר 2010, הוא לא הוכתר למצעד רשמי עד למצעד שפורסם ב-3 באפריל 2010.
מצעד שירי הדאנס/אלקטרוני הדיגיטליים עוקב אחר 50 סינגלי מוזיקת הדאנס הפופולריים ביותר (לפי הורדות), כולל רצועות הזמינות באופן בלעדי באינטרנט בלבד. המצעד הזה כולל גם שירי דאנס ודיסקו שפורסמו בעבר והפכו זמינים להורדה דיגיטלית, מה שאומר ששירים כמו "You Spin Me Round (Like a Record)" של דד אור אלייב זכאים להיכנס למצעד.
ב-17 בינואר 2013, בילבורד הנפיקו את מצעד שירי הדאנס/אלקטרוני, המדרג את 50 שירי הדאנס/אלקטרוני הפופולריים ביותר על בסיס השמעות במועדונים, מכירת סינגלים, השמעת רדיו בכל הפורמטים, הורדות דיגיטליות וסטרימינג. "Bad Romance" מאת ליידי גאגא היה לשיר הראשון בהיסטוריית המצעד שדורג במקום הראשון, ב-23 בינואר 2010.
מאז 2019, "Happier" של מרשמלו ובאסטיל הוא השיר המצליח ביותר בהיסטוריית המצעד.
הערות שוליים

1 2 3 4  Michael Cusson, Dance/Electronic Digital Song Sales, Billboard, ‏2013-01-24 (באנגלית אמריקאית)
↑  Silvio Petroluongo, Silvio Petroluongo, New Dance/Electronic Songs Chart Launches With Will.i.am & Britney at No. 1, Billboard, ‏2013-01-17 (באנגלית אמריקאית)
↑  "Dance Electronic Digital Songs 2018 Archive"
↑  "Dance Electronic Digital Songs 2019 Archive"
מרים דוידוביץ

| --- | --- |
 ענף מדעי:  נפרולוגיה
 מקום מגורים:  ישראל ישראל
 עיסוק:  רופאה, פרופסורית בהפקולטה לרפואה ע"ש סאקלר באוניברסיטת תל אביב ובפקלוטה לרפואה ע"ש אדלסון באוניברסיטת אריאל
 מקום לימודים:  אוניברסיטת אוז'הורוד, אוניברסיטת תל אביב
 מוסדות:  אוניברסיטת תל אביב, אוניברסיטת בן-גוריון בנגב
 
מרים דוידוביץ היא מנהלת המכון הנפרולוגי בבית חולים שניידר לרפואת ילדים, ומרצה בכירה בפקולטה לרפואה באוניברסיטת תל אביב, מומחית לנפרולוגיה, נפרולוגיה ילדים ורפואת ילדים. במהלך השנים פרסמה מאות מאמרים בתחומים אלה.
ביוגרפיה

דוידוביץ נולדה בעיר מוקצ'בו בברית המועצות. היא סיימה בהצטיינות את לימודיה לתואר דוקטור בפקולטה לרפואה של אוניברסיטת אוז'הורוד שבאוקראינה ועלתה לישראל בשנת 1975 עם בעלה ובתה. לאחר קליטתה במרכז קליטה לרופאים שבגבעת המורה, החלה סטאז' במרכז רפואי מאיר, בכפר סבא, בשנת 1983 סיימה את ההתמחות ברפואת ילדים בבית חולים בילינסון, וקיבלה תואר מומחית ברפואת ילדים, בהמשך התמחתה בנפרולוגיה ובשנת 1986 קיבלה תואר מומחית בנפרולוגיה, ונפרולוגיה ילדים.
במהלך השנים עבדה כרופאה בכירה ביחידה לנפרולוגיה, וכיועצת במערך ילדים בבית חולים בילינסון וכמדריכת סטודנטים ומרצה בהפקולטה לרפואה ע"ש סאקלר באוניברסיטת תל אביב, בשנת 1992, לאחר שמערך הילדים הועבר מבית חולים בילינסון לבית חולים שניידר התמנתה למנהלת יחידת נפרולוגיה של בית חולים שניידר.
במקביל שימשה דוידוביץ כמרצה באקדמיה, בהרצאות בנושא נפרולוגיה בילדים במסגרת אוניברסיטת בן-גוריון בנגב, הפקולטה לרפואה ע"ש סאקלר באוניברסיטת תל אביב, הובלת קורס לתואר שני בנפרולוגיה לאחיות מיחידות דיאליזה במרכז הרפואי אסף-הרופא, קורסים רבים בנושא נפרולוגיית ילדים לרופאי ילדים ראשוניים מקופת חולים כללית, קופת חולים לאומית, וקופת חולים מאוחדת. בשנים 1997 ו-2005 זכתה בפרס המורה המצטיינת של הפקולטה לרפואה ע"ש סאקלר באוניברסיטת תל אביב, ובשנת 2011 מונתה למרצה בכירה בפקולטה לרפואה באוניברסיטת תל אביב, בשנת 2017 קיבלה דרגת פרופסור לרפואה. כיום מהווה גם חלק מסגל המרצים של הפקולטה לרפואה ע"ש אדלסון באוניברסיטת אריאל.
הישגים מקצועיים בולטים

המכון הנפרולוגי במרכז שניידר לרפואת ילדים בישראל, בניהולה של פרופ' מרים דוידוביץ הוכר בשנת 2012 על ידי משרד הבריאות כמרכז ארצי לטיפול בילדים עם אי-ספיקת כליות כולל טיפולי דיאליזה והשתלות כליה. מאז הקמת המרכז, בוצעו למעלה מ-600 השתלות כליה בתינוקות, ילדים ובני נוער, עם אחוזי הצלחה הדומים ואף גבוהים יותר בהשוואה למרכזים הרפואיים הטובים בעולם. צוות המכון הנפרולוגי אחראי על הטיפול והמעקב אחר הילדים המושתלים, לפני ואחרי ניתוח ההשתלה. במסגרת המכון, מטופלים פעוטות, ילדים ובני נוער עם דרגות שונות של אי-ספיקת כליות כרונית (מרפאה פרא-דיאליטית) לרבות ילדים עם אי-ספיקת כליות סופנית המטופלים ביחידת הדיאליזה. כמו כן, צוות המכון הנפרולוגי מטפל בילדים עם מגוון רחב של מחלות כליה ודרכי השתן, ביניהם: מומים מולדים כולל ייעוץ טרום לידתי, זיהומים במערכת השתן, אבני כליות ויתר לחץ דם. בשנת 2012 הוכר המכון הנפרולוגי על ידי משרד הבריאות כמרכז ארצי לאי ספיקת כליות, דיאליזה והשתלות כליה בילדים, ובשנת 2014 הוכר המכון כמרכז מצוינות ארצי.
מחקרים ומאמרים בולטים

Miriam Davidovits, Irit Krause, Hannah Tamary, Amit Dagan, Anemia and markers of erythropoiesis in pediatric kidney transplant recipients compared to children with chronic renal failure, Pediatric Transplantation, 2016
Shostak E, Krause I, Dagan A, Ben-Dor A, Keidar M, Davidovits M., Is serum CRP level a reliable inflammatory marker in pediatric nephrotic syndrome?, Pediatric Nephrology, 2016
Miriam Davidovits, Roei Hod Feins, Anna Tobar, Yield and complications of kidney biopsy over two decades in a tertiary pediatric center, Pediatrics International, 2016
Miriam Davidovits, Roxana Cleper, N Eizenberg, Reuven Mashiach, Outcomes of prenatally diagnosed solitary functioning kidney during early life, Journal of Perinatology, 2017
Miriam Davidovits, Liat Ashkenazi-Hoffnung, Efraim Bilavsky, Jakob Amir, Children after renal transplantation hospitalized for fever: Is empirical antibiotic treatment always justified?, Pediatric Transplantation, 2017
Miriam Davidovits, Avichai Weissbach, Ben Zion Garty, Irina Lagovsky, Serum Tumor Necrosis Factor-Alpha Levels in Children with Nephrotic Syndrome: A Pilot Study, The Israel Medical Association journal, 2017
Alfandary H, Haskin O, Davidovits M, Increasing Prevalence of Nephrolithiasis in Association with Increased Body Mass Index in Children: A Population Based Study, Journal of Urology, 2018
Hadas Alfandary, Miriam Davidovits, Amit Dagan, Transient abnormal liver enzyme level in the early stage after renal transplantation in children, Indian Journal of Transplantation, 2018
Miriam Davidovits, David Polak, Dana Clyman-Levy, Yehuda Klein, Salivary Cytokines in Children with Nephrotic Syndrome versus Healthy Children: A Comparative Study, Journal of Clinical Medicine, 2020
Asaf Lebel, Nesia Kropach, Liat Ashkenazi-Hoffnung, Miriam Davidovits, Infections in Children With Nephrotic Syndrome: Twenty Years of Experience, Clinical Pediatrics, 2020
Orly Haskin, Yafa Falush, Miriam Davidovits, Is eculizumab indicated in patients with atypical hemolytic uremic syndrome already on prolonged dialysis? A case report and review of the literature, Pediatric Nephrology, 2020
Miriam Davidovits, Louis Reisman Roxana Cleper, Nathan Bar-Nathan, Irit Krause, Long-term outcomes during 37 years of pediatric kidney transplantation: a cohort study comparing ethnic groups, 'Pediatric Nephrology, 2021
Porn-Feldman H, Davidovits M, Nahum E, Weissbach A, Kaplan E, Kadmon G., Fluid overload and renal function in children after living-donor renal transplantation: a single-center retrospective analysis, Pediatric Research 2021
לקריאה נוספת

דניאל טדניר, ‏"הילד שהצלתי את חייו חזר אליי עם תינוק משלו", באתר ‏מאקו‏, 13 באפריל 2014
הערות שוליים

↑  פרופ' מרים דוידוביץ, באתר אוניברסיטת תל אביב
מרקוס ואלריוס מסאלה

מרקוס ואלריוס מסאלה (Marcus Valerius Messalla) היה מדינאי ומצביא רומאי, שפעל במלחמה הפונית השנייה וכפי הנראה גם לאחריה.
ביוגרפיה

מסאלה היה בנו של מרקוס ואלריוס מסאלה, קונסול שנת 226 לפנה"ס. ב-210 לפנה"ס, בשנה התשיעית למלחמה הפונית השנייה, נבחר למפקד הצי (praefectus classis) בסיקיליה (סיציליה). לפקודת מרקוס ואלריוס לאיווינוס, הקונסול של אותה שנה, נחת מסאלה עם חייליו באפריקה, פשט על סביבות אוטיקה, ושב אל ליליבאיום עם שלל רב ושבויים לאחר ארבעה-עשר ימים. כאשר הורה הסנאט ללאיווינוס למנות דיקטטור, בחר בפקודו מסאלה, אך הן הסנאט הן אספת הקנטוריות פסלו את המינוי. אפשר שאותו מסאלה היה גם פראיטור פרגרינוס ב-194 לפנה"ס וקונסול ב-188 לפנה"ס, אז הוקצתה לו הפרובינקיה ליגוריה יחד עם צבא קונסולארי; סמוך מאוד לסוף השנה שב מסאלה לרומא כדי לנהל את בחירת המגיסטראטים של השנה הבאה; הוא איחר להגיע למועד הנקוב, אף שלא היה דבר במהלכיו בפרוביניקה שהצדיק איחור מעין זה. ב-174 לפנה"ס היה מסאלה אחד משלושה שליחים שיצאו בשם הסנאט אל פרסאוס מלך מוקדון, וב-172 לפנה"ס התמנה לדקמוויר סאקרורום במקומו של מרקוס איימיליוס פאפוס שהלך לעולמו.
הערות שוליים

↑  Livius, 27.5 .
↑  פראיטור שנת 194 – Ibid, 34.54, 34.55; קונסול שנת 188 – ibid, 38.35, 38.42; שליח הסנאט – ibid, 41.22; דקמוויר – ibid, 42.28 .
מרכז דארפור

מרכז דארפֿוּר (בערבית: وسط دارفور) היא אחת מ-18 המדינות (וילאיאת) בסודאן ואחת מחמש הווילאיאת המרכיבות את חבל דארפֿוּר. שטחה הוא 37,114 קמ"ר ואוכלוסייתה מונה 2,499,000 (נכון ל־2017). בירתה היא זאלינגיי (אנ'). בדרום־מערב גובלת המדינה ברפובליקה המרכז-אפריקאית ובצ'אד.
הערות שוליים

↑  "Dabanga Sudan".
ערך זה הוא קצרמרבנושא סודאן ובנושא גאוגרפיה של אפריקה. אתם מוזמנים לתרום לוויקיפדיה ו.